Covid-19: Meer as 900 SA’ners het al herstel, wys statistiekFoto: Pixabay Die departement van gesondheid het Donderdagaand die jongste statistiek vir die koronavirus (Covid-19) in Suid-Afrika bekend gemaak. Dr. Zweli Mkhize, die minister van gesondheid, het bevestig 2 605 persone het tot dusver positief getoets vir die virus en 95 060 toetse is reeds gedoen. “Limpopo en die Oos-Kaap het ook hul eerste sterftes aangemeld,” het Mkhize gesê. Die dodetal staan op 48. Mkhize het egter verduidelik dat minstens 903 persone reeds herstel het van die virus in Suid-Afrika. “Ons word bemoedig deur die toenemende getal pasiënte wat van Covid-19 herstel het. Ons spreek ook ons waardering uit aan die toegewyde gesondheidswerkers wat daagliks onder hierdie omstandighede werk,” het hy bygevoeg. Die provinsiale statistiek lyk soos volg: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.